Dobrý deň,
Slovensko sa každým dňom, pomalými nenápadnými krokmi, presúva od tábora západných spojencov smerom k Putinovmu Rusku.
Najnovším dôkazom je škandalózne stretnutie ministra zahraničia Juraja Blanára s jeho partnerom Sergejom Lavrovom. Blanár si pritom za vyše dva roky od vpádu Ruska na Ukrajinu a za takmer pol roka vo funkcii šéfa diplomacie musel všimnúť, že ide o oficiálneho predstaviteľa režimu, ktorý vojenskou silou zabral územia suverénneho štátu, vraždí tam nevinných ľudí – vojakov aj civilistov – a Ukrajine spôsobuje nenapraviteľné škody.
Rusko navyše aj Slovensko a našich spojencov označuje za nepriateľské štáty a vedie proti nám hybridné operácie.
Je len otázkou času, kedy na to zareagujú aj predstavitelia biznisu, ktorým takýto posun nemôže vyhovovať – z etických, civilizačných, ale v neposlednom rade aj z obchodných dôvodov, pretože naši hlavní partneri a hlavné trhy sú v Európskej únii. A už aj v minulosti sa ukázalo, že v dlhodobom horizonte komunistické alebo akékoľvek iné diktatúry nedokážu udržať krok so slobodnou ekonomikou rozvíjanou v podmienkach demokracie.
Dnešný Ekonomický newsfilter má 1440 slov, na prečítanie potrebujete 5 a pol minúty. Pripravil Oliver Brunovský.
1. Brhel (opticky) schudobnel a ešte si nemôže vydýchnuť
Minulotýždňová stopka od Ústavného súdu pre novely trestných kódexov, ktoré mali fakticky amnestovať mnohých obžalovaných či obvinených z ekonomickej kriminality, znamená, že si ešte nemôže vydýchnuť ani Jozef Brhel, najbohatší spomedzi oligarchov Ficovej skupiny.
Kolegovia Denisa Funtíková a Ján Kováč minulý týždeň detailne zanalyzovali, ako vyzerá dnes jeho biznis.
Kde sa vzal oligarcha a jeho finančná moc:
- Brhel nezbohatol na privatizácii ako väčšina Mečiarových pseudopodnikateľských favoritov. Ako 33-ročný sa stal v jeho tretej vláde v roku 1994 štátnym tajomníkom na ministerstve hospodárstva.
- Neskôr bol poslancom za Mečiarovo HZDS, no na raketové zbohatnutie
Na čítanie potrebujete aspoň štandard predplatné.